cyanic-selkie/wikianc huggingface dataset:
অসাম (উইন্ডো ব্যবস্থাপক)
অসাম (awesome) বা অসামডব্লিউএম (awesomeWM) হল এক্স উইন্ডো সিস্টেমের জন্য একটি ডায়নামিক উইন্ডো ব্যবস্থাপক সফ্টওয়্যার। এটি সি এবং লুয়া প্রোগ্রামিং ভাষায় লেখা। সফ্টওয়্যারটির কনফিগারেশন এবং সম্প্রসারণের জন্য লুয়া ব্যবহৃত হয়। ২০০৭ সালের সেপ্টেম্বরে ডিডব্লিউএম এর একটি ফর্ক হিসেবে জুলিয়েন দাঞ্জু অসামের কাজ শুরু করেন। এর লক্ষ্য হচ্ছে সংক্ষিপ্ত আকারের এবং দ্রুতগতিসম্পন্ন হওয়া। এর পাশাপাশি এটি কিবোর্ড-নির্ভর ব্যবস্থাপনা সুবিধাকে সামনে রেখে তৈরি।
প্রথমদিকে সফ্টওয়্যার প্রকল্পটির নাম ছিল জেডিডব্লিউএম (jdwm), "জেডি" মূল প্রোগ্রামারের নামের আদ্যক্ষর,এবং "ডিডব্লিউএম" এর পূর্বসুরী প্রকল্পটির নাম ইঙ্গিত করে। জেডিডব্লিউএম-এর জন্য প্রথম গিট রিপজিটরি স্থাপন করা হয় ২০০৭ সালের ৫ সেপ্টেম্বর, এবং পাঁচ দিন পরেই দাঞ্জু প্রকল্পটির নাম হিসেবে "অসাম" বাছাই করেন। হাউ আই মেট ইয়োর মাদার টিভি সিরিজের বার্নি স্টিনসনের বহুলব্যবহৃত উক্তি থেকে নামটি এসেছে। ২০০৭ সালের ২০ সেপ্টেম্বর অসামডব্লিউএম আনুষ্ঠানিকভাবে উন্মুক্ত করা হয়।
লক্ষ্য
দক্ষ কম্পিউটার ব্যবহারকারীরা দৈনন্দিন কাজে প্রায়ই প্রোগ্রামযোগ্য এবং সম্প্রসারণযোগ্য সফ্টওয়্যার ব্যবহার করেন। অসামের ডেভলপারের মতে, ওই রকম বৈশিষ্ট্যের উইন্ডো ব্যবস্থাপকের সংখ্যা অপ্রতুল, এবং এই ঘাটতি পূরণ করার জন্যই একটি প্রোগ্রামেবল, এক্সটেন্সিবল উইন্ডো ম্যানেজার প্রদান করাই অসাম প্রকল্পের লক্ষ্য। এই লক্ষ পূরণের জন্য অসাম একটি উইন্ডো ম্যানেজার কাঠামো (framework) হিসেবে লিখিত; আকারে ছোট, খুব দ্রুত, পরিবর্তনীয়, এবং লুয়া দ্বারা সম্পরসারণযোগ্য। উচ্চমাত্রায় কনফিগারেবল এবং সম্প্রসারণযোগ্য হলেও অসামের প্রাথমিক কনফিগারেশন খুবই সরলীকৃত; এর পেছনে ডেভলপারের উদ্দেশ্য ছিল প্রত্যেক ব্যবহারকারীকে নিজস্ব প্রয়োজনমত অসামকে স্বতন্ত্রভাবে সাজিয়ে নিতে উৎসাহী করা।
ব্যবস্থাপনা পদ্ধতি
একদম শুরু থেকেই অসাম প্রকল্পটি একটি স্বতন্ত্র কনফিগারেশন ফাইল দ্বারা বিশদভাবে নিয়ন্ত্রণযোগ্য করে লিখিত। অসামের ডেভলপার কনফিগারেশন ফাইল ফরম্যাট এবং কনফিগারেশন প্রক্রিয়ায় বিশেষ গুরুত্ব দিয়েছেন। অসামের ইতিহাসে এর কনফিগারেশন ব্যবস্থায় কয়েকবার গুরুতর পরিবর্তন করা হয়েছে।
প্রারম্ভিক কনফিগারেশন ফাইল
৩.০ সংস্করণের আগে অসামের একটি বৈশিষ্ট্য ছিল এর সরল ব্যবস্থাপনা পদ্ধতি; দাঞ্জুর ভাষায়, "no complicated configuration"। অসামের প্রথম সংস্করণগুলো (১.x) ছিল মূলত ডিডব্লিউএমের কোডের আংশিক পরিবর্তন, এবং লিবকনফিগ লাইব্রেরির সাহায্যে একটি সরল কনফিগারেশন ফাইল ব্যবহার করত। ২.x সংস্করণে লিবকনফিউজ লাইব্রেরির ব্যবহার শুরু হয়, তবে কনফিগারেশন ফাইল ফরম্যাটে কোন বড় পরিবর্তন ঘটেনি।
আধুনিক কনফিগারেশন ফাইল
২০০৮ এর ২০ মে তারিখে অসাম মেইলিং লিস্টে জুলিয়েন দাঞ্জু ঘোষণা করেন যে আসন্ন ৩.০ সংস্করণ সম্পূর্ণ নতুন একটি কনফিগারেশন পদ্ধতি থাকবে। এই সংস্করণ থেকে লুয়া-ভিত্তিক কনফিগারেশনের প্রচলন হয়। প্রথমদিকে কনফিগারেশন ফাইলের অবস্থান  ছিল, এবং পরবর্তীতে এক্সডিজি আদর্শ অনুসারে   অবস্থানে নেয়া হয়। একটি প্রোগ্রামিং ভাষা নির্ভর ব্যবস্থাপনা পদ্ধতি যুক্ত করার ফলে অসামের কনফিগারেশনে পূর্বে অসম্ভব ছিল এমন কৌশল প্রয়োগ করা সম্ভব হয়, এবং ডায়নামিক ব্যবস্থাপনার সুযোগ তৈরি হয়।
অসাম প্রকল্পের ওয়েব নীড়পাতায় লুয়া এপিআইয়ের বিশদ বর্ণনা রয়েছে। এর পাশাপাশি কিছু টিউটোরিয়াল এবং অসামের সথে সরবরাহ করা প্রারম্ভিক কনফিগারেশন ফাইলটির বিস্তারিত ব্যাখ্যা সংযোজিত রয়েছে।
XCB-তে স্থানান্তর
২০০৮ এর ১৮ সেপ্টেম্বর প্রকাশিত অসাম ৩.০ সংস্করণে এক্স সার্ভারের সঙ্গে যোগাযোগের জন্য এক্সসিবি (X protocol C-language Binding, XCB) লাইব্রেরির ব্যবহার শুরু হয়। অসামই ছিল এক্সলিব (xlib) এর পরিবর্তে এক্সসিবি ব্যবহারকারী প্রথম উইন্ডো ব্যবস্থাপক। বর্তমান অসামের প্রধান ডেভলপারদের একজন, আর্নো ফন্টেইন, এক্সসিবি সমর্থনের কোড রচনা করেন। এক্সসিবি সমর্থনের কারণ হিসেবে তিনি এর কিছু গুরুত্বপূর্ণ সুবিধা তুলে ধরেছিলেন: "মডুলার কাঠামো; যোগাযোগ প্রটোকলে সরাসরি প্রবেশ্যতা; মাল্টিথ্রেডিং; সমসাময়িক (asynchronous) বার্তা আদানপ্রদান"।
লুয়া সমর্থন
প্রাক-৩.০ সংস্করণের কনফিগারেশন ব্যবস্থায় নানাবিধ সংকীর্ণতা দেখা যায়, যার ফলস্বরূপ অসামের কোড রচয়িতা লুয়া-ভিত্তিক ব্যবস্থাপনা প্রণালী অসামে যুক্ত করেন। লুয়া দিয়ে স্ক্রিপ্টিং যোগ্য প্রথম প্রার্থী সংস্করণ (release candidate 1) ২০০৮ এর আগস্টে প্রকাশিত হয়। ওই বছরের সেপ্টেম্বরে সম্পূর্ণ লুয়া এপিআইসম্পন্ন এবং এক্সসিবি সমর্থিত প্রথম আনুষ্ঠানিক সংস্করণ উন্মুক্ত করা হয়।
লুয়া এপিআই যুক্ত করার ফলে অসামের কনফিগারেশন সম্পূ্র্ণ প্রোগ্রামযোগ্য হয়ে উঠেছে। এর লুয়া কনফিগারেশন ফাইলটি কার্যত একটি পরিপূর্ণ লুয়া প্রোগ্রাম হিসেবে কাজ করে।
সজ্জা
অসামে এপিআইয়ের Beautiful নামক লাইব্রেরির সাহায্যে বৈচিত্র্যময় থিম এবং স্কিন তৈরি করা যায়। লুয়া এপিআই দ্বারা লিখিত বলে কনফিগারেশনের মত অসামের থিমসমূহও সম্পূর্ণ প্রোগ্রামযোগ্য।
এছাড়া অসামে উইজেট সুবিধাও রয়েছে (থিমের দৃশ্যমান কিছু গ্রাফিক উপাদান এবং সংশ্লিষ্ট কোডের সমন্বিত কাঠামো), যার মাধ্যমে ব্যবহারকারীরা প্রয়োজনমাফিক স্বতন্ত্র গ্রাফিকাল বৈশিষ্ট্য যোগ করতে পারেন, যেমন ওয়াইফাই নির্দেশক, ব্যাটারি নির্দেশক, প্রিয় অ্যাপ্লিকেশন তালিকা, ইত্যাদি। উইজেটসমূহও লুয়া ভাষায় লিখিত হয়।
প্রকৃতপক্ষে অসামের কনফিগারেশন, থিম এবং উইজেটসমূহ অসামের লুয়া এপিআইয়ের মধ্য দিয়ে একই স্তরের লুয়া প্রোগ্রাম হিসেবে চালিত হয়।
ডিস্ট্রিবিউশন প্যাকেজ
প্রচুর ইউনিক্স-সদৃশ অপারেটিং সিস্টেমের জন্য অসাম উপলদ্ধ, যেমন আর্চ লিনাক্স, ডেবিয়ান, ফেদোরা লিনাক্স, জেন্টু লিনাক্স, উবুন্তু, সোর্স মেজ গ্নু/লিনাক্স, ওপেনসুয্যে, ম্যাজেয়া, নিক্সওএস, ফ্রিবিএসডি, নেটবিএসডি এবং ওপেনবিএসডি।
নামাঙ্কিত প্রকাশনা
অসামের ১.০ থেকে ১.৩ সংস্করণের কোন বিশেষ নাম ছিল না, তবে ২.০ সংস্করণ (নভেম্বর ২০০৭) থেকে প্রতিটি সংস্করণে নির্দিষ্ট নাম প্রদান করা হচ্ছে। এযাবত সবগুলো নাম সঙ্গীত সম্পর্কীয়। ২.০ সংস্করণের নাম ছিল Bumping Toaster। ৪র্থ সংস্করণে ড্যাফ্ট পাঙ্কের গানের নাম ব্যবহার করা হচ্ছে, যেমন সর্বশেষ ৪.৩ সংস্করণের নাম Too long।
মেঘা রাজাগোপালন
মেঘা রাজাগোপালন একজন ভারতীয় বংশোদ্ভূত আমেরিকান সাংবাদিক যিনি বাজফিড সংবাদের সাথে যুক্ত। তিনি চীনের উইঘুর মুসলিমদের ওপর আন্তর্জাতিক প্রতিবেদনের জন্য ২০২১ সালের পুলিৎজার পুরস্কার জিতেছেন।
রাজাগোপালন ২০০৮ সালে মেরিল্যান্ড বিশ্ববিদ্যালয়ের ফিলিপ মেরিল কলেজ অব জার্নালিজম থেকে স্নাতক হন।
তৈমুর সুলতান
তৈমুর সুলতান (জন্ম ৪ ডিসেম্বর ১৯৯৪) একজন পাকিস্তানি ক্রিকেটার যিনি উত্তরাঞ্চলের হয়ে খেলেন।
২০১৫-১৬ মৌসুমে কায়েদ-ই-আজম ট্রফিতে সুই নর্দান গ্যাস পাইপলাইনস লিমিটেডের হয়ে ৩ নভেম্বর ২০১৫ সালে তার প্রথম-শ্রেণীর অভিষেক হয়। ২০২১ সালের জানুয়ারীতে, তাকে ২০২০-২১ পাকিস্তান কাপের জন্য নর্দানের দলে রাখা হয়েছিল।
চিত্রা বিশ্বনাথ
চিত্রা বিশ্বনাথ বেঙ্গালুরু থেকে আসা একজন ভারতীয় স্থপতি যিনি বাস্তুসংস্থান এবং স্থাপত্য সম্পর্কিত থিমগুলিতে কাজ করেন। তিনি ১৯৯১ সাল থেকে তার নিজস্ব স্থাপত্য (আর্কিটেকচারাল ) ফার্ম পরিচালনা করছেন এবং ভারত ও আফ্রিকার অনেক প্রকল্পে অন্যান্য স্থপতিদের সাথে কাজ করেছেন।
জীবনী
বিশ্বনাথ নাইজেরিয়া থেকে সিভিল ইঞ্জিনিয়ারিংয়ে ডিপ্লোমা এবং আহমেদাবাদের সিইপিটি বিশ্ববিদ্যালয় থেকে স্থাপত্যবিদ্যায় স্নাতক ডিগ্রি অর্জন করেছেন। তিনি ১৯৯০ সালে তার অনুশীলন শুরু করেছিলেন। স্থাপত্য নকশা বিকাশের ক্ষেত্রে তিনি সক্রিয় এবং নিষ্ক্রিয় উভয় উপায়েই দেশীয় প্রাকৃতিক সম্পদের উপর জোর দিয়েছেন।
১৯৮৯-এর নিউক্যাসল ভূমিকম্প
১৯৮৯ নিউক্যাসল ভূমিকম্প নিউক্যাসল, নিউ সাউথ ওয়েল্স এ ডিসেম্বরের ২৪ তারিখ বৃহস্পতিবার ঘটেছে। এই আঘাতটি রিখটার স্কেলে ৫.৬ মাত্রার ভূমিকম্প হিসেবে পরিমাপ করে এবং অস্ট্রেলিয়ার সবচেয়ে গুরুতর প্রাকৃতিক বিপর্যয়ের মধ্যে একটি হিসেবে চিহ্নিত করে, যাতে ১৩ জন মানুষ মারা যায় এবং ১৬০ এরও বেশি লোক আহত হন। ক্ষতির বিলটি A$ ৪ বিলিয়ন (যার মধ্যে একটি বিস্ফোরক ক্ষতি প্রায় ১ বিলিয়ন ডলার) অনুমান করা হয়েছে।
এনপিআই ইউনিভার্সিটি অব বাংলাদেশ
উপাচার্যগণ
নিম্নোক্ত ব্যক্তিবর্গ এনপিআই ইউনিভার্সিটি অব বাংলাদেশের উপাচার্য হিসেবে দায়িত্ব পালন করেন:
অনুষদ ও বিষয়সমূহ
এনপিআই ইউনিভার্সিটি অব বাংলাদেশ-এ বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়:
বেণীপুর বহুমুখী উচ্চ বিদ্যালয়
থাম্ব|চিত্র:বেণীপুর বহুমুখী উচ্চ বিদ্যালয়ের প্রধান ফটকের লোগো বা চিহ্ন। বেণীপুর বহুমুখী মাধ্যমিক বিদ্যালয় ঝিনাইদহ জেলার শৈলকুপা উপজেলার একটি মাধ্যমিক বিদ্যালয়। এটি ১৯০৬ সালে প্রতিষ্ঠিত হয়েছিল। বিদ্যালয়টি ইসলামী বিশ্ববিদ্যালয়, কুষ্টিয়া থেকে ৬ কিলোমিটার দূরে গ্রামে অবস্থিত। কঁাচেরকোল ইউনিয়নে শিক্ষার প্রসার করতে এই বিদ্যালয়ের অবদান রয়েছে। এই স্কুলে ২টি একাডেমিক (২ তলা) ভবন, ১টি ছাত্রাবাস, ১টি মসজিদ এবং একটি লাইব্রেরি রয়েছে।
হামিশ বেনেট
হামিশ কাইল বেনেট (জন্ম: ২২ জানুয়ারি, ১৯৮৭) তিমারু এলাকায় জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিচ্ছেন। দলে তিনি মূলতঃ ডানহাতি মিডিয়াম-ফাস্ট বোলিং করে থাকেন। এছাড়াও, নিচের সারিতে বামহাতে ব্যাটিং করে থাকেন হামিশ বেনেট। ঘরোয়া প্রথম-শ্রেণীর ক্রিকেট প্রতিযোগিতায় ক্যান্টারবারির প্রতিনিধিত্ব করছেন তিনি।
প্রারম্ভিক জীবন
২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় নিউজিল্যান্ড দলের অন্যতম সদস্য ছিলেন তিনি। অক্টোবর, ২০১০ সালে বাংলাদেশের বিপক্ষে প্রথমবারের মতো একদিনের আন্তর্জাতিকে অংশ নেন। ঐ খেলায় তিনি সেরা বোলার হিসেবে ৩ উইকেট দখল করেন। তা স্বত্ত্বেও বাংলাদেশ দল ৯ রানে স্মরণীয় জয় পায়।
পরের মাসে ভারতের বিপক্ষে তার টেস্ট অভিষেক হয়। ঐ টেস্টটি অবশ্য ড্রয়ে পরিণত হয়েছিল। প্রথম ইনিংসে ১৫ ওভার বোলিং করলেও উইকেট লাভে ব্যর্থ হন। দ্বিতীয় ইনিংসে আঘাতের কারণে তিনি বোলিং করতে পারেননি।
মাসুবি (আগ্নেয়গিরি)
মাসুবি (ইংরেজি: Masubi) হল বৃহস্পতির প্রাকৃতিক উপগ্রহ আইয়োর একটি সক্রিয় আগ্নেয়গিরি। এটি আইয়োর অগ্রণী গোলার্ধে টারসাস রেজিও নামে এক উজ্জ্বল ভূভাগে অবস্থিত। ১৯৭৯ সালে ভয়েজার ১ মহাকাশযানের অতিক্রমণের সময় থেকেই বিভিন্ন মহাকাশযান কর্তৃক মাসুবিতে একটি আগ্নেয় স্তম্ভ পর্যবেক্ষিত হয়েছে। যদিও এই স্তম্ভটি আইয়োতে অবস্থিত অনুরূপ আমিরানি ও প্রমিথিউস আগ্নেয়গিরিগুলির মতো পুনঃপুনঃ ঘটনশীল নয়। মাসুবির আরেকটি উল্লেখযোগ্য বৈশিষ্ট্য হল আইয়োর বৃহত্তম সক্রিয় লাভা প্রবাহগুলির একটি এই আগ্নেয়গিরিতে অবস্থিত, যার সঙ্গে  দৈর্ঘ্যের আরেকটি অতিরিক্ত প্রবাহ গড়ে উঠেছে ১৯৯৯ থেকে ২০০৭ সালের মধ্যে।
ভয়েজার ১ কর্তৃক পর্যবেক্ষণ
১৯৭৯ সালের ৫ মার্চ বৃহস্পতি পরিমণ্ডলে উপনীত হওয়ার পর ভয়েজার ১ মহাকাশযান কর্তৃক আগ্নেয়গিরিটি প্রথম পর্যবেক্ষিত হয়। ভয়েজার ১ একটি উঁচু,  চওড়া আগ্নেয় ধূলি স্তম্ভ আবিষ্কার করে। প্রধানত সালফার ডাইঅক্সাইড দ্বারা গঠিত এই স্তম্ভটি একটি  দীর্ঘ অন্ধকার লাভা প্রবাহের উত্তর প্রান্তে উৎক্ষিপ্ত হয়েছিল।  ভয়েজার ১ মহাকাশযানটি আইয়োর সর্বাপেক্ষা নিকটে উপনীত হওয়ার ঠিক আগে এই মহাকাশযানের ইমেজিং সায়েন্স সাব-সিস্টেম ওয়াইড-অ্যাঙ্গেল ক্যামেরা দ্বারা যে ছবিগুলি তোলা হয়েছিল, সেগুলিতে এই আগ্নেয়গিরিটিকে ধরার সর্বোচ্চ ব্যাপনস্থল-সম্বন্ধীয় রেজোলিউশন ছিল প্রতি পিক্সেলে দুই কিলোমিটার। এই ছবিগুলির মাধ্যমে এক ভি-আকৃতির উত্তরসীমা যুক্ত একটি লাভা প্রবাহ প্রকাশ পায়। সেই সঙ্গে দেখা যায় যে, সেটিকে ঘিরে রয়েছে অন্ধকারাচ্ছন্ন স্তম্ভ সঞ্চয় বলয়, যেটি এই আগ্নেয়গিরির স্তম্ভের উৎস। এছাড়া লাভা প্রবাহটির দ্বিখণ্ডিত দক্ষিণাংশটিও এই ছবিগুলিতে ধরা পড়ে। ভয়েজার ১ মহাকাশযানের অতিক্রমণের সময় মাসুবির আগ্নেয় স্তম্ভই সম্ভবত দু’টি লতিযুক্ত আকৃতিবিশিষ্ট স্তম্ভ সঞ্চয়টির কারণ। প্রবাহক্ষেত্রে দু’টি উৎস এবং দু’টি উদ্গীরণ স্তম্ভ থেকে এটি সৃষ্টি হয়ে থাকবে। এটিই ছিল দু’টি ভয়েজার মহাকাশযান কর্তৃক পর্যবেক্ষিত স্তম্ভগুলির মধ্যে সর্বাপেক্ষা অস্পষ্ট। প্রথম এটির সংখ্যায়ন করা হয়েছিল স্তম্ভ আট বা প্লুম ৮ হিসেবে। কিন্তু ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন আনুষ্ঠানিকভাবে জাপানি অগ্নিদেবী হো-মাসুবির নামানুসারে এটির নামকরণ করে মাসুবি। গ্যালিলিও অভিযানের সূচনার অব্যবহিত পরেই এই আগ্নেয় স্তম্ভটির সঙ্গে সম্পর্কিত লাভা প্রবাহটির নামকরণ করা হয় মাসুবি ফ্লুকটাস (ইংরেজি: Masubi Fluctus)।
গ্যালিলিও কর্তৃক পর্যবেক্ষণ
গ্যালিলিও মহাকাশযান ও পৃথিবী-ভিত্তিক জ্যোতির্বিজ্ঞানীরা মাসুবিতে আগ্নেয়গিরির সক্রিয়তা ১৯৯০-এর দশকের শেষভাগে বেশ কয়েকবার পর্যবেক্ষণ করেছিলেন। কিন্তু এটি একটি স্থায়ী তাপীয় হটস্পট ছিল না। গ্যালিলিও মহাকাশযানের ক্যামেরা এই মহাকাশযানের সম্প্রসারিত অভিযানের সময় (জুলা/অগস্ট, ১৯৯৯ এবং অগস্ট, ২০০১) মাসুবি ফ্লুকটাসে একটি আগ্নেয় স্তম্ভ পর্যবেক্ষণ করে। ১৯৯৭ সালের সেপ্টেম্বর মাসে গ্যালিলিও মহাকাশযানের ক্যামেরাগুলি একটি স্তম্ভ সঞ্চয়ও পর্যবেক্ষণ করে। প্রতিটি ক্ষেত্রেই আগ্নেয় স্তম্ভ উদ্গত হয়েছিল মাসুবি ফ্লুকটাসের ভিন্ন ভিন্ন অংশ থেকে। এর ফলে আরও প্রমাণ পাওয়া যায় যে মাসুবির ধূলি স্তম্ভের মতো স্তম্ভগুলি প্রাথমিক আগ্নেয় ছিদ্র থেকে উৎক্ষিপ্ত হওয়ার পরিবর্তে উষ্ণ, অগ্রগামী লাভা প্রবাহের সম্মুখভাগ কর্তৃক পৃষ্ঠভাগের সালফার ডাইঅক্সাইড হিম দ্রুত ঊর্ধ্বপাতনের ফলে গঠিত হয়েছে। ১৯৯৮ সালের অগস্ট মাসে পৃথিবী-ভিত্তিক জ্যোতির্বিজ্ঞানীরা মাসুবিতে স্বল্প সময়ের জন্য একটি উচ্চ-তাপমাত্রার অগ্ন্যুৎপাত পর্যবেক্ষণ করেন। এর ফলে মাসুবি ফ্লুকটাসের সিলিকেট ম্যাফিক থেকে অতি-ম্যাফিক গঠনটি নিশ্চিত করা সম্ভব হয়।
নিউ হোরাইজনস কর্তৃক পর্যবেক্ষণ
২০০৭ সালের ২৮ ফেব্রুয়ারি বৃহস্পতি পরিমণ্ডল অতিক্রমণ করার সময় নিউ হোরাইজনস অভিযানের সময় একটি মহাকাশযান কর্তৃক মাসুবি সর্বশেষ পর্যবেক্ষিত হয়েছিল। এই অতিক্রমণের সময়ই মাসুবি ফ্লুকটাসের গায়ে দু’টি আগ্নেয় স্তম্ভ পর্যবেক্ষিত হয়। একটি দেখা গিয়েছিল প্রবাহের উত্তর সীমায়। এটিকে প্রবাহের প্রধান উৎস ছিদ্র বলে ব্যাখ্যা করা হয়। দ্বিতীয়টি পর্যবেক্ষিত হয় প্রলম্বিত প্রবাহক্ষেত্রের মধ্যভাগের কাছে। এই দু’টি আগ্নেয় স্তম্ভ যথাক্রমে ৭০ ও ৮০ কিলোমিটার উঁচু ছিল। নিউ হোরাইজনস মাসুবিতে একটি নতুন, ২৪০ কিলোমিটার দীর্ঘ লাভা প্রবাহও পর্যবেক্ষণ করে। এটি গঠিত হয়েছিল ১৯৯৯ সালে গ্যালিলিও মহাকাশযানের মাসুবি ফ্লুকটাসের পর্যবেক্ষণ এবং ২০০৭ সালে নিউ হোরাইজনস ফ্লাইবাইয়ের মধ্যবর্তী সময়ে। ১৯৭৯ সালে আইয়োতে পৃথিবী-বহিঃস্থ অগ্ন্যুৎপাত আবিষ্কারের পর থেকে এটিই ছিল সৌরজগতের বৃহত্তম পর্যবেক্ষিত নতুন লাভা প্রবাহ। দু’টি উদ্গীরণ স্তম্ভ পর্যবেক্ষিত হয় এই নতুন প্রবাহের উত্তর ও দক্ষিণ সীমায়। দু’টি আগ্নেয় উদ্গীরণ স্তম্ভ থেকে পতিত পদার্থ নতুন লাভা প্রবাহটিকে ঘিরে একটি দুই-লতিযুক্ত অন্ধকার সঞ্চয় গড়ে তুলেছে, যা ভয়েজার থেকে পর্যবেক্ষিত সঞ্চয়ের সমরূপ।
নিউ হোরাইজনস চিত্রগুলি এছাড়াও এই বিষয়ের উপর আলোকপাত করেছে যে প্রাচীনতর, ৫০০-কিলোমিটার দীর্ঘ প্রবাহের পরিবর্তনের দৃষ্টিগ্রাহ্যতা পর্যবেক্ষণের পর্যায় কোণের উপর নির্ভরশীল। পর্যায় কোণ হল পর্যবেক্ষক, আইয়ো ও সূর্যের মধ্যবর্তী কোণ। ০°-র কাছে নিম্ন পর্যায় কোণে আইয়ো "সম্পূর্ণ" দৃশ্যমান হয়, ৯০°-র কাছে মাঝারি পর্যায়কোণে "অর্ধ-পূর্ণ" এবং ১৮০°-এর নিকটবর্তী উচ্চ পর্যায় কোণে অর্ধচন্দ্রাকৃতি দেখায়। মাসুবি ফ্লুকটাসের প্রাচীনতর অংশটি নিম্ন পর্যায় কোণে প্রায় অদৃশ্য থাকে; এই অংশটিকে কেবলমাত্র উচ্চ পর্যায় কোণেই দেখা যায়। সম্ভবত বর্তমানে শীতলীভূত লাভা প্রবাহের উপরে সালফার ডাইঅক্সাইড হিম এটিকে অস্পষ্ট করে দেয় বলে এমন হয়। কিন্তু এই সঞ্চয়টি এখনও এতটাও পুরু হয়নি যা প্রবাহের বিন্যাসটিকে অস্পষ্ট করে দিতে পারবে। মাসুবি ফ্লুকটাসে একই রকমের পর্যায় কোণ প্রভাব ভয়েজার ও গ্যালিলিও কর্তৃকও পর্যবেক্ষিত হয়েছিল, কিন্তু তা দীর্ঘতর দৃশ্যমান তরঙ্গদৈর্ঘ্য দ্বারা সীমাবদ্ধ ছিল।
কান্দিপাড়া আসকর আলী উচ্চ বিদ্যালয়
থাম্ব| কান্দিপাড়া আসকর আলী উচ্চ বিদ্যালয় কান্দিপাড়া আসকর আলী উচ্চ বিদ্যালয় বাংলাদেশের ময়মনসিংহ জেলার গাফফারগাঁও উপজেলার একটি মাধ্যমিক বিদ্যালয়। বিদ্যালয়টি আসকার আলী সরকার কর্তৃক ১৯০৬ সালে প্রতিষ্ঠিত হয়েছিল।
এখানে জেএসসি, এসএসসি এবং এইচএসসি পরীক্ষার কেন্দ্রও রয়েছে।
আহাদ জামে মসজিদ, ইউক্রেন
ইতিহাস
১৯৯৩ সালে দোনেৎস্ক মুসলিম সম্প্রদায় স্টার অফ দি নবী প্রতিষ্ঠা করেছিল। এক বছর পরে এই অঞ্চলের প্রথম মসজিদ ইবনে ফাদলানের ভিত্তি স্থাপন করা হয়। প্রকল্পের পরিকল্পনা ইস্তাম্বুলের একটি মসজিদ থেকে নেওয়া হয়েছিল।
ভবনের মূল পৃষ্ঠপোষক ছিলেন আখাত ব্রাগিন। ১৯৫৫ সালের ১৫ই অক্টোবর তারিখে তাঁর মৃত্যুর পরে তাঁর সম্মানে এই মসজিদটির নামকরণ করা হয়। প্রাথমিকভাবে প্রকল্পটির একটি মিনার তৈরি করার আহ্বান জানিয়েছিল, তবে রিনাত আহমাদের অর্থায়নের ফলে দুটি মিনার নির্মাণ সম্ভব হয়েছিল। তাঁর সম্মানেই দ্বিতীয়টির নাম রাখা হয়েছিল। মসজিদের প্রথম তলায় ইউক্রেনীয় ইসলামিক বিশ্ববিদ্যালয় (ইউক্রেনের উচ্চ শিক্ষার প্রথম মুসলিম প্রতিষ্ঠান) অবস্থিত।
১৯৯৯ সালের ৩রা সেপ্টেম্বর তারিখে আহাদ জামে মসজিদ এবং ইউক্রেনীয় ইসলামিক বিশ্ববিদ্যালয়ের আনুষ্ঠানিক উদ্বোধন করা হয়েছে।
ঢাকাদক্ষিণ বহুমূখী উচ্চ বিদ্যালয় ও কলেজ
ঢাকাদক্ষিণ বহুমূখী উচ্চ বিদ্যালয় ও কলেজ সিলেট জেলার গোলাপগঞ্জ উপজেলার ঢাকাদক্ষিণ ইউনিয়নে অবস্থিত একটি বিদ্যালয়।   এটি ১৮৯৮ সালে প্রতিষ্ঠিত।
ইতিহাস
১৮৯৮ সালে ঢাকাদক্ষিণ পরগনার দত্তরাইল গ্রামে দত্তরাইল মিডল ইংলিশ স্কুল নামে একটি বিদ্যালয় প্রতিষ্ঠা করেন। ১৯৪৪ সালের এপ্রিল মাস থেকে বিদ্যালয়টিকে একটি হাই ইংলিশ স্কুলে পরিণত হয়।
১৯৯৮ সাল থেকে বিদ্যালয়ে বিজ্ঞান ও কৃষি বিজ্ঞান শাখা চালু করা হয়। এ সময় থেকে বিদ্যালয়টির নামকরণ করা হয় ঢাকাদক্ষিণ বহুমুখী উচ্চবিদ্যালয়, দত্তরাইল। ১৯৯৫ সালে বিদ্যালয়ে উচ্চ-মাধ্যমিক (বিজ্ঞান ও মানবিক) শাখা চালু করা হয়।
জার্মান জু-জুৎসু
জার্মান জু-জুৎসু ১৯৬০ সালে জার্মানিতে উন্নত এবং জুজুৎসু, জুডো, কারাতে এবং অন্যান্য বিভিন্ন ঐতিহ্যগত এবং আধুনিক মার্শাল আর্ট থেকে কৌশল ব্যবহার করে ঐতিহ্যগত জাপানি জু-জুৎসুর সাথে সম্পর্কিত একটি মার্শাল আর্ট। জার্মানিতে এর নিয়ন্ত্রক হচ্ছে (ডয়েচের জু-জুৎসু ভারবান্দ); প্রতিযোগিতামূলক খেলার দিকটি JJIF (জুজুৎসু ইন্টারন্যাশনাল ফেডারেশন) দ্বারা আন্তর্জাতিকভাবে সংবদ্ধ। এই সিস্টেম জার্মান পুলিশ বাহিনীকে শিখানো হয়।
আবদুল মজিদ মিয়া
আবদুল মজিদ (জন্ম: অজানা - মৃত্যুঃ ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল মজিদের জন্ম গাজীপুর জেলার সদর উপজেলার দাখিনখান গ্রামে। তার বাবার নাম মো. জনাব আলী এবং মায়ের নাম আয়েশা বেগম আহল্লাদী। তার স্ত্রীর নাম জরিনা বেগম। তাদের চার ছেলে ও চার মেয়ে।
কর্মজীবন
পাকিস্তান সেনাবাহিনীর প্রথম ইস্ট বেঙ্গল রেজিমেন্টের (ব্যাটালিয়ন) সুবেদার মেজর ছিলেন আবদুল মজিদ। এর অবস্থান ছিল যশোর সেনানিবাসে এবং অধিনায়ক (কমান্ডিং অফিসার) ছিলেন বাঙালি লেফটেন্যান্ট কর্নেল রেজাউল জলিল।
মুক্তিযুদ্ধে ভূমিকা
১৯৭১ সালের শুরুতে পাকিস্তান সেনাবাহিনীর প্রথম ইস্ট বেঙ্গল রেজিমেন্টকে পাকিস্তানে (তখন পশ্চিম পাকিস্তান) বদলি করা হয়েছিল। সেখানে যাওয়ার প্রস্তুতিকালে মার্চ মাসে রেজিমেন্টের অর্ধেক সদস্য ছুটিতে এবং আবদুল মজিদসহ বাকিরা যশোরের জগদীশপুরে বার্ষিক ফিল্ড এক্সসারসাইজে ছিলেন। তখন ওই এলাকা ছিল জঙ্গলাকীর্ণ। জনবসতি বা মানুষজন ছিল না। ফলে দেশের ঘটনাপ্রবাহ আবদুল মজিদেরা তেমন জানতেন না। ২৫ মার্চ রাত থেকে ঢাকাসহ দেশের অন্যান্য স্থানে কী ঘটেছিল, তা তাদের অজানা ছিল। ২৯ মার্চ দুপুরে তলব পেয়ে রাত আনুমানিক ১২টায় তারা সেনানিবাসে পৌঁছান। পরদিন সকালে পাকিস্তান সেনাবাহিনীর ১০৭ ব্রিগেডের ব্রিগেডিয়ার দুররানী রেজিমেন্ট হেডকোয়ার্টারে আসেন এবং রেজিমেন্ট অধিনায়ককে জানান, তাদের নীরস্ত্র করা হলো। এরপর তিনি অস্ত্রাগারের চাবি নিয়ে চলে যান। এই খবর মুহূর্তেই বাঙালি সেনাদের মধ্যে ছড়িয়ে পড়ে। তারা ‘জয় বাংলা’ স্লোগান দিয়ে বিদ্রোহ করেন এবং অস্ত্রাগার ভেঙে যাঁর যাঁর অস্ত্র নিজ হাতে নিয়ে চারদিকে পজিশন নেন। খবর পেয়ে যশোর সেনানিবাসে অবস্থানরত পাকিস্তানি সেনাবাহিনীর ২৫ বালুচ রেজিমেন্ট ও ২২ ফ্রন্টিয়ার ফোর্স তাদের আক্রমণ করে। আবদুল মজিদ ও তার সহযোদ্ধারা অত্যন্ত দৃঢ়তা ও দক্ষতার সঙ্গে ওই আক্রমণ প্রতিহত করেন। পাকিস্তানি সেনাবাহিনী সকাল আটটা থেকে বেলা দুইটা পর্যন্ত কয়েকবার আক্রমণ করে। প্রতিবারই তারা সেই আক্রমণ প্রতিহত করেন। যুদ্ধ চলাবস্থায় তিনি এবং হাফিজ উদ্দিন আহমেদ (বীর বিক্রম) কয়েকবার অধিনায়ক রেজাউল জলিলের কাছে গিয়ে অণুরোধ করেন, তাদের সঙ্গে যোগ দিয়ে নেতৃত্ব দিতে। কিন্তু তিনি নেতৃত্ব দিতে অস্বীকার করেন। এ অবস্থায় তিনি হাফিজ উদ্দিনের ওপর যুদ্ধের নেতৃত দেন। যশোর সেনানিবাসে তাদের তুলনায় পাকিস্তানি সেনা ছিল অনেক বেশি। হাফিজ উদ্দিন আহমেদ, আবদুল মজিদ ও তার সহযোদ্ধারা বুঝতে পারেন, বেশিক্ষণ তারা যুদ্ধ চালাতে পারবেন না। সে জন্য তারা সেনানিবাস থেকে বেরিয়ে যাওয়ার সিদ্ধান্ত নেন। এ সময় আবদুল মজিদ তাদের সঙ্গে যোগ দেওয়ার শেষ প্রচেষ্টা হিসেবে আবার রেজাউল জলিলের সঙ্গে দেখা করেন। কিন্তু তিনি পুনরায় অস্বীকৃতি জানান। বরং একপর্যায়ে তাকে কৌশলে তার গাড়িতে তুলে অজানার উদ্দেশে রওনা হন। পথে আবদুল মজিদ বুঝতে পারেন, তার অধিনায়ক আসলে ব্রিগেড হেডকোয়ার্টারে পাকিস্তান সেনাবাহিনীর কাছে আত্মসমর্পণ করতে যাচ্ছেন। তার উদ্দেশ্য বুঝতে পেরে তিনি সঙ্গে সঙ্গে চলন্ত গাড়ি থেকে ঝাঁপিয়ে পড়েন এবং সহযোদ্ধাদের সঙ্গে মিলিত হন। পাকিস্তানি সেনারা উত্তর-পূর্ব-দক্ষিণ, তিন দিক থেকে তাদের আক্রমণ করেছিল। পশ্চিম দিক দিয়ে আক্রমণ না করলেও সেদিকেও মাঝে মাঝে গুলি ছুটে আসছিল। তারা শেষ পর্যন্ত ওই দিক দিয়েই সেনানিবাস থেকে বেরিয়ে চৌগাছায় একত্র হন। এরপর তারা ঝাঁপিয়ে পড়েন যুদ্ধে। প্রতিরোধযুদ্ধে আবদুল মজিদ গুরুত্বপূর্ণ ভূমিকা পালন করেন। কারণ তখন তাদের দলের নেতৃত্ব দেওয়ার জন্য একমাত্র হাফিজ উদ্দিন ছাড়া আর কোনো সেনা কর্মকর্তা ছিলেন না। ফলে তখন নেতৃত্ব দেওয়ার দায়িত্ব তার ওপরেও অনেক সময় পড়ে। প্রতিরোধযুদ্ধ শেষে ভারতে যাওয়ার পর আবদুল মজিদ প্রথমে ১১ নম্বর সেক্টরে, পরে নিয়মিত মুক্তিবাহিনীর জেড ফোর্সের অধীনে যুদ্ধ করেন।
রিয়া দিপসী
রিয়া দিপসী একজন ভারতীয় অভিনেত্রী এবং মডেল। তিনি মহাভারত নামক ২০১৩-এর টেলিভিশন ধারবাহিকে গান্ধারীর চরিত্রে অভিনয়ের জন্য সবচেয়ে বেশি পরিচিত।
অভিনয় জীবন
২০১৩ সালে, স্টার প্লাস এর অন্যতম সফল অনুষ্ঠান "মহাভারত" এর মাধ্যমে দীপসি টেলিভিশনে আত্মপ্রকাশ করেছিলেন গান্ধারী হিসাবে ।   মহাভারত এর পরে তিনি  ভারত কা বীর পুত্র - মহারাণ প্রতাপ ,  বক্স ক্রিকেট লীগ ,  রাজিয়া সুলতান  এবং  বেগুসরাই  ও 'পরাস  এ প্রিন্সেস বার্সিন  হিসেবে   উপস্থিত হয়েছেন।
২০১৮ সালে, তিনি প্রফুল ডিএস তিওয়ারির সিনেমা  ভাগ্তে রাহো  এর মাধ্যমে বলিউডে পা রাখেন। মুভিতে তিনি গুনগুনের মুখ্য চরিত্রে অভিনয় করেছেন ।
২০১১–১২ উয়েফা চ্যাম্পিয়নস লিগ নকআউট পর্ব
২০১১–১২ উয়েফা চ্যাম্পিয়নস লিগ নকআউট পর্ব শুরু হয়েছিল ২০১২ সালের ১৪ই ফেব্রুয়ারি এবং এটা শেষ হয়েছিল ২০১২ সালের ১৯শে মে তারিখে, ফাইনালের মাধ্যমে জার্মানির মিউনিখে অ্যালিয়ানজ এরিনা মাঠে।
রাউন্ড এবং তার তারিখ
সমস্ত উয়েফা সদর দপ্তর, নিওঁ, সুইজারল্যান্ডে অনুষ্ঠিত স্বপক্ষে।
অ্যালেক্সা ইন্টারনেট
অ্যালেক্সা ইন্টারনেট, ইনক্. আমাজন.কম অধীনস্থ একটি ক্যালিফোর্নিয়া-ভিত্তিক কোম্পানি যা বাণিজ্যিক ওয়েব ট্রাফিক তথ্য সরবরাহ করে থাকে। একটি স্বাধীন কোম্পানি হিসেবে ১৯৯৬ সালে প্রতিষ্ঠিত হলেও, পরবর্তীতে ১৯৯৯ সালে আমাজন এটি অধিগ্রহণ করে নেয়।
২০২১ সালের ডিসেম্বর অ্যামাজন অ্যালেক্সা ইন্টারনেট সহায়ক সংস্থাটি বন্ধ করে দেয়ার ঘোষণা দেয়। তারপর ১ মে, ২০২২ তারিখে পরিষেবাটি বন্ধ করে দেওয়া হয়।
ইতিহাস
সাইটটি ১৯৯৬ সালে চালু করা হয়েছে। এই সাইটের মালিক হিসেবে ব্রুস জিলাট সুপরিচিত একজন সাইবারস্পেসম্যান।
ব্যবহার
ওয়েবসাইটের মালিক, হোস্টিং দেশ ইত্যাদি তথ্য ছাড়াও ওয়েবসাইটের ট্রাফিক সম্পর্কে ধারণা দেয় অ্যালেক্সা। এছাড়া বিশ্বের ওয়েবসাইটগুলোর মধ্যে কোনো ওয়েবসাইটের র‍্যাংকিং কত তা দেখায়। এসইও'র কাজে অ্যালেক্সা বহুল ব্যবহৃত হয়ে থাকে। ওয়েব বিশেষজ্ঞদের মতে, অ্যালেক্সা র‍্যাংকিং-এ যদি কোনো সাইট প্রথম ১,০০,০০০-এর মধ্যে না থাকে, তাহলে যে রিপোর্ট দেখায়, তা প্রকৃতপক্ষে ভুল হয়ে থাকে। অ্যালেক্সা র‍্যাংকিং যদিও বিশ্বনন্দিত, কিন্তু যারা অ্যালেক্সা টুলবার ব্যবহার করেন কেবল তাদের ভিজিটই অ্যালেক্সা গোনে, তাই অ্যালেক্সার তথ্য ১০০ ভাগ নিরপেক্ষ নয়।
বাসবিরতি
বাসবিরতি বা ইংরেজি পরিভাষায় বাস স্টপ বলতে বাসদের গতিপথের উপরে অবস্থিত পূর্বনির্ধারিত নির্দিষ্ট স্থানকে বোঝায় যেখানে যাত্রীরা বাসে উঠে কিংবা বাস থেকে নেমে যায়। বাসবিরতিতে ন্যূনতম একটি খুঁটি থাকে যার মাথায় ধাতব ফলকের উপরে বাসবিরতির প্রতীক অঙ্কিত থাকে (সাইনপোস্ট)। এছাড়া বাসবিরতিতে যাত্রী ছাউনি, বসার ব্যবস্থা (বেঞ্চি বা চেয়ার) এবং যাত্রীদের জন্য তথ্যের ফলক বা বোর্ড (মুদ্রিত বা ইলেকট্রনিক) থাকতে পারে। ক্ষেত্রবিশেষে বিজ্ঞাপনের ফলকও থাকতে পারে।
বাস স্টেশনের সাথে বাসবিরতির পার্থক্য আছে। প্রথমত, বাসবিরতিতে কেবল যাত্রীদের ওঠানামার ব্যবস্থা থাকে, কিন্তু বাস স্টেশনে বাসের টিকিট কেনা, অপেক্ষাকক্ষ, সুপেয় পানির ব্যবস্থা, ক্যান্টিন বা খাওয়ার ঘর, স্টল, গাড়ি রাখার জায়গা, ইত্যাদি ব্যবস্থা থাকে। দ্বিতীয়ত, বাস স্টেশনগুলিতে বড় কার্যালয় ভবন থাকে যেখানে প্রশাসনিক কার্যালয়, টিকিট বিক্রয়কারী কার্যালয়, অপেক্ষাকক্ষ, শৌচাগার, ইত্যাদির ব্যবস্থা থাকে। তৃতীয়ত, বাস স্টেশনে বাসদেরকে অবশ্যই থামতে হয়, কিন্তু বাসবিরতিতে যাত্রী ওঠা বা নামার কোনও প্রয়োজন না থাকলে বাস থামাতে নাও হতে পারে। চতুর্থত, বাসবিরতিতে বাসগুলি সাধারণত খুব সীমিত সময়ের জন্য থামে। কিন্তু বাস স্টেশনে সাধারণত অপেক্ষাকৃত দীর্ঘ সময়ের জন্য বিরতি নেয়, এমনকি সারা রাতও থাকতে পারে। পঞ্চমত, যাত্রীদের অনুরোধে বাসের গতিপথের যেকোনও স্থানে নতুন বাসবিরতির সৃষ্টি করা হতে পারে; কিন্তু বাস স্টেশনগুলির অবস্থান সাধারণত স্থায়ী হয়।
ভক্তপুরের যুদ্ধ
থাম্ব|১৮০২ সালের মানচিত্রে [[কাঠমান্ডু উপত্যকা।]]
ভক্তপুরের যুদ্ধটি ছিল গোর্খা বিজিত আজকের নেপালে সংঘটিত সর্বশেষ যুদ্ধ যা ভক্তপুর রাজ্যের বিরুদ্ধে পরিচালিত হয়েছিল। ১৭৬৯ সালে নেপালের ভক্তপুরে সংঘটিত এ যুদ্ধে গোর্খালি রাজা পৃথ্বীনারায়ণ শাহ জয় লাভ করেন যা তাকে সমগ্র কাঠমান্ডু উপত্যকার এবং তৎসংলগ্ন অঞ্চলগুলোর উপর নিয়ন্ত্রণ এনে দেয়।
এই যুদ্ধের মাধ্যমে পৃথ্বীনারায়ণ শাহ নেপালে শাহ রাজবংশেরের প্রতিষ্ঠা করেন। নেপাল প্রজাতন্ত্র প্রতিষ্ঠার আগে এই শাহ রাজ্যই ২০০৮ সাল পর্যন্ত নেপালে কার্যকর ছিল। যুদ্ধের ফলে প্রাচীন নেওয়ারদের শাসনতন্ত্রের পতন ঘটে। পরাজিত ভক্তপুর রাজ্যের রাজা রণজিৎ মল্লকে ভারতে নির্বাসিত করা হয়।
অবরোধ
ভক্তপুর (বিকল্প নাম: খোপা দেস (ख्वप देस), ভাতগাঁও) ছিল নেপালের মল্ল জোটের তিনটি রাজধানী শহরের মধ্যে একটি, অপর দুটি হলো কাঠমান্ডু এবং ললিতপুর নগরপালিকা।  ভক্তপুর রাজ্যের সীমা পূর্ব দিকে পাঁচ-ছয় দিনের যাত্রাপথ পর্যন্ত বিস্তৃত ছিল। ঐ সময় শহরটি ছিল ১২ হাজার পরিবারের বাসস্থান। কাঠমান্ডু উপত্যকার সাংস্কৃতিক, বাণিজ্যিক, শিল্প এবং কৃষি সমৃদ্ধির কারণে গোর্খালিরা এটি হস্তগত করার জন্য মুখিয়ে ছিল। সে সময়ে এই উপত্যকার উত্তর-পশ্চিমাঞ্চলীয় নুয়াকোট শহরটি ছিল ভক্তপুর রাজ্যের একটি সীমান্ত শহর এবং দুর্গ। ১৭৩৬ সালে গোর্খালি রাজা নরভূপাল শাহ এখানে আক্রমণ করে সম্পূর্ণভাবে পরাজিত হন। তার পুত্র পৃথ্বীনারায়ণ শাহ ১৭৪২ সালে রাজা হওয়ার পর পুণরায় অভিযান শুরু করেন।
শাহ জানতেন যে তিনি বলপ্রয়োগ করে এই উপত্যকা দখল করতে পারবেন না। এই কারণে তিনি সেখানে খাদ্যাভাব তৈরি করার লক্ষ্যে নিষেধাজ্ঞা আরোপের সিদ্ধান্ত নেন। তার বাহিনীগুলো পার্শ্ববর্তী পাহাড়গুলোর কৌশলগত পথগুলো দখল করে নেয় এবং এই উপত্যকার মধ্য দিয়ে তিব্বত ও ভারতের মধ্যে যে বাণিজ্য সচল ছিল তা অবরুদ্ধ করে ফেলে। এ সময়ে নিষেধাজ্ঞা উপেক্ষাকারী দ্রুতগামী যে সব যানবাহনে (Blockade runner) লবণ বা তুলা পাওয়া যেত সেগুলো রাস্তায় আটকে রেখে বিলম্ব ঘটানো হতো।
১৭৪৪ সালে গোর্খালিরা হিমালয় পর্বতমালার কোল ঘেষে থাকা ট্রান্স-হিমালয় বাণিজ্যিক রুটের অন্তর্ভুক্ত নুয়াকোট শহরটি দখল করে নেয়। তারা ১৭৬২ সালে কাঠমান্ডু উপত্যকাকে পশ্চিম দিক থেকে ঘিরে থাকা মকওয়ানপুরগড়ীতে এবং ১৭৬৩ সালে এই উপত্যকাকে পূর্ব দিক থেকে ঘিরে থাকা ধুলিখেলে ছড়িয়ে পড়ে।
একটি দুর্ভিক্ষ সৃষ্টির উদ্দেশ্যে শাহ কাঠমান্ডু উপত্যকায় যে কেন প্রকার শস্য প্রবেশে বাঁধার সৃষ্টি করেন। জরুরী মালবাহী দ্রুতগামী যানবাহনগুলো (Blockade runner) এ সময় গাছে (?) ঝুলিয়ে দেওয়া হতো। দীর্ঘস্থায়ী অবরোধের কারণে কাঠমান্ডুর রাজা ব্রিটিশ ইস্ট ইন্ডিয়া কোম্পানির কাছে সাহায্যের জন্য আবেদন করতে বাধ্য হন। ১৭৬৭ সালের আগস্টে ক্যাপ্টেন জর্জ কিনলক উপত্যকার অবরুদ্ধ বাসিন্দাদের উদ্ধার করতে একটি ব্রিটিশ সেনাদলকে উপত্যকার দিকে প্রেরণ  করেন। তিনি কাঠমান্ডুর ৭৫ কিলোমিটারের মধ্যে পৌঁছে যান এবং সিন্ধুলী ও হরিহরপুরের দুর্গগুলো দখল করে নেন। কিন্তু রসদ সরবরাহ ফুরিয়ে গেলে এবং তার সৈন্যরা বিদ্রোহ করে বসলে তিনি পিছু হটতে বাধ্য হন।
চূড়ান্ত যুদ্ধ
লাগাতার অবরোধ এবং প্রোপাগান্ডা প্রচারণার মাধ্যমে নেওয়ারদের পরাজিত করে শাহ ধারাবাহিকভাবে কীর্তিপুর, কাঠমান্ডু এবং ললিতপুর দখল করে নেন। এরপর ১৭৬৯ সালে তিনি ভক্তপুরের দিকে অগ্রসর হন। কাঠমান্ডু ও ললিতপুরের রাজা জয়প্রকাশ মল্ল এবং তেজ নরসিংহ মল্ল তাদের রাজ্য হারানোর পর ভক্তপুরে আশ্রয় প্রার্থনা করেছিলেন। এই তিনজন রাজা গোর্খালি বাহিনীর বিরুদ্ধে যুদ্ধ করার জন্য তাদের সৈন্যদলগুলোকে একত্রিত করেন, কিন্তু অভিজাতদের পুনরায় বিশ্বাসঘাতকতার কারণে তারা পরাজিত হন।
বিশ্বাসঘাতক অভিজাতদের সৈন্যরা শহরের সিংহদ্বারগুলো খুলে দেয় এবং গোর্খালিদের ভিতরে আসতে দেয়। শাহের বাহিনীর কাছে তলোয়ার, তীর ও ধনুক ছাড়াও লম্বা নলের মাস্কেট বন্দুকও ছিল। প্রাসাদের সামনে প্রচণ্ড যুদ্ধ হয় কিন্তু আক্রমণকারীরা শেষ পর্যন্ত সিংহদ্বারগুলো ভেঙ্গে ফেলে।
কাঠমান্ডুর "জন বহা" মঠে রাখা জার্নাল অনুসারে শাহের সৈন্যরা ১৭৬৯ এর ২৫শে নভেম্বরের রাতে ভক্তপুর দখল করে। তারা ২০০১ জনকে হত্যা করে এবং ৫০১ টি বাড়িতে আগুন লাগিয়ে দেয়।
বয়সজনিত কারণে রণজিৎ মল্লকে কাশী পালিয়ে যাওয়ার সুযোগ দেওয়া হয়। জয়প্রকাশ গুলিবিদ্ধ হয়ে মারা যান এবং তেজ নরসিংহকে মৃত্যুর আগ পর্যন্ত শিকল দিয়ে বেঁধে রাখা হয়।
মল্লের রাজ্যত্যাগ
ভক্তপুরের রাজা রণজিৎ মল্ল মানসিকভাবে এতটাই পীড়িত হয়েছিলেন যে তিনি গোর্খালি রাজাকে বিশ্বাস করার কারণে অনুশোচনায় বিলাপ করতে বাধ্য হন। প্রত্যক্ষদর্শীদের মতে, মল্ল যখন তার হারানো রাজ্যকে শেষবারের মতো দেখার জন্য উপত্যকার শেষপ্রান্তে চন্দ্রগিরির পাহাড়ের চূড়ায় থেমেছিলেন তখন তিনি অসংযতভাবে কেঁদেছিলেন। চন্দ্রগিরি হলো সেই পাহাড় যেখান থেকে রণজিৎ মল্লের প্রস্থানের রাস্তাটি উপত্যকা থেকে বের হয়ে চন্দ্রগিরি থেকে দক্ষিণে নেমে গিয়ে ভারতে পৌঁছেছে।
পেন্টিন
পেন্টিন একটি অ্যালিফ্যাটিক হাইড্রোকার্বন, এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। পেন্টিন সাধারণভাবে এলকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।
এটি একটি মুক্ত শিকল অ্যালকিন।
প্রকৃতিতে প্রাপ্ত
পেন্টিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে পেন্টিন পাওয়া যায়। করে। উচ্চ তাপমাত্রা ও চাপে পেন্টেন কে ভাঙলে পেন্টিন পাওয়া যায়। সেই সাথে কিছু এলকেনও উৎপন্ন হয়। পেন্টেন---> পেন্টিন + অ্যালকেন
পরীক্ষাগারে প্রস্তুতি
পরীক্ষাগারে অধিক পরিমাণ গাঢ় সালফিউরিক এসিডের সাথে %নলকে উত্তপ্ত করলে পেন্টিন উৎপন্ন হয়।
CH3-CH2-CH2-CH-OH + H2SO4 = CH3-CH2-CH2-CH=CH2 + (H2O + H2SO4)
শিল্পোৎপাদন পদ্ধতি
শিল্প কারখানায় পেন্টিন উৎপাদনে বেশ কয়েকটি পদ্ধতি অনুসরণ করা হয়।
অ্যালকোহল থেকে
পেন্টানলকে উচ্চ তাপমাত্রায় অ্যালুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে পেন্টিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।
পেন্টাইন থেকে
লেড এবং বেরিয়াম সালফেট এর উপস্থিতিতে পেন্টাইনের সাথে হাইড্রোজেন যুক্ত হয়ে পেন্টিন উৎপন্ন করে।
বৈশিষ্ট্য
স্বাভাবিক তাপমাত্রায় তরল। পেন্টিন পেন্টেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। পেন্টিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে পেন্টেন তৈরী করে।
রাসনৃত্য
রাসলীলায় যে নৃত্য পরিবেশন করা হয় সেটাই রাসনৃত্য নামে পরিচিতি। রাসপূর্ণিমা উৎসব বাংলাদেশের মনিপুরী আদিবাসীদের সবচেয়ে বড় ধর্মীয় ও সাংস্কৃতিক ঐতিহ্যবাহী উৎসব। প্রতি বছর কার্তিক পূর্ণিমা তিথিতে এই উৎসব পালন করা হয়। রাস উৎসব উপলক্ষে আয়োজন করা হয় রাসনৃত্যের। রাসনৃত্য মনিপুরী সাংস্কৃতিক ঐতিহ্যের ধ্রুপদী ধারার এক অপূর্ব শৈল্পিক সৃষ্টি। অদৃশ্য রসের দৃশ্যমান রূপই হলো রাস।
পটভূমি
রাসনৃত্য পাঁচ ভাগে বিভক্ত ; যথাঃ "মহারাস", "বসন্ত রাস", "কুঞ্জরাস", "দিব্যরাস" ও "নিত্যরাস"। এর মধ্যে "মহারাস" জাঁকজমকপূর্ণ। ভগবত পুরাণের পঞ্চম অধ্যায়ে বর্ণিত কৃষ্ণ অভিসারে রাধা, গোষ্ঠী অভিসার, গোপীগণের রাগ আলাপ, কৃষ্ণর্তন, রাধানর্তন, গোপীদিগের নর্তন, শ্রীকৃষ্ণের অন্তর্ধান, প্রত্যাবর্তন, পুষ্পাঞ্জলি, গৃহগমন প্রভৃতি পর্যায়ে মহারাস অনুষ্ঠিত হয়। রাসনৃত্যে সাধারণত রাধা ও কৃষ্ণের ভূমিকা দেয়া হয় শিশুদের, যাদের বয়স পাঁচের কম। মনিপুরীদের বিশ্বাস, এই বয়সের পর শিশুদের দৈবশক্তি লোপ পেয়ে যায়। তবে প্রকৃত নাটনৃত্য ও গীত পরিবেশন করে তরুণীরা, যারা রাধার সহচরী হিসাবে মঞ্চে আসে। রাসনৃত্যের কেন্দ্রবিন্দু ভঙ্গি পরেং অর্থাৎ নৃত্যমালিকা। রাসলীলা শুরু হয় নট সঙ্কীর্তন দিয়ে। গোবিন্দজীর মন্দিরের বিশাল মণ্ডপে আরাধ্য দেবতার মূর্তির সামনে শিল্পীরা মৃদঙ্গ ও করতাল সহযোগে সঙ্কীর্তন করে। বিশেষ পোশাকে সাজেন শিল্পীরা। শ্রীকৃষ্ণচৈতন্য বন্দনা দিয়ে শুরু হয়ে দীর্ঘ প্রায় পাঁচ ঘণ্টা ব্যাপী রাসসঙ্গীত অনুষ্ঠিত হয়। রাসনৃত্যের মাধ্যমে ভক্ত-শিল্পীরা শ্রীকৃষ্ণের সাথে আবেগসূত্রে মিলিত হয়। বাংলা, মৈথিলী, ব্রজবুলি ও মৈতৈ কবিদের পদাবলি থেকে রাসনৃত্যের গীত গাওয়া হয়।
পরিচিতি
মনিপুরী নৃত্যকে বাইরের জগতের সাথে পরিচয় করে দেন কবি রবীন্দ্রনাথ ঠাকুর। তিনি ১৯২৬ খ্রিষ্টাব্দে সিলেটে বেড়াতে এসে এ নাচের কোমল আঙ্গিক দেখে মুগ্ধ হয়েছিলেন। পরবর্তীতে এর বীজ তিনি তার নৃত্যনাট্যে বপন করেন। মনিপুরী আদিবাসীরা নট সঙ্কীর্তন ও রাস আজও প্রতি বছর যথানিয়মে উৎসব ও ভক্তিসহকারে উদ্‌যাপন করে।
৬৫তম ফিল্মফেয়ার পুরস্কার
৬৫তম ফিল্মফেয়ার পুরস্কার দ্য টাইমস গ্রুপ কর্তৃক প্রদত্ত ফিল্মফেয়ার পুরস্কারের ৬৫তম আয়োজন, যা ২০১৯ সালের বলিউড চলচ্চিত্রে অবদানের স্বীকৃতিস্বরূপ প্রদান করা হয়। আয়োজনটি ২০২০ সালের ১৫ই ফেব্রুয়ারি গুয়াহাটিতে অনুষ্ঠিত হয় এবং পরের দিন কালারস টিভিতে প্রদর্শিত হয়। ছয় দশকে এইবারই প্রথম মুম্বইয়ের বাইরে ফিল্মফেয়ার পুরস্কারের আয়োজন অনুষ্ঠিত হয়। করণ জোহর ও ভিকি কৌশল এই অনুষ্ঠানের সঞ্চালনা করেন।
২০২০ সালের ২রা ফেব্রুয়ারি মুম্বইয়ে এই অনুষ্ঠানের পর্দা উন্মোচন করা হয়, সেখানে কলাকুশলী ও স্বল্পদৈর্ঘ্য চলচ্চিত্রের জন্য বিজয়ীদের পুরস্কার প্রদান করা হয়। এই অনুষ্ঠানে জনপ্রিয় পুরস্কারসমূহের মনোনয়ন ঘোষণা করা হয়। অভিনেত্রী নেহা ধুপিয়া এই অনুষ্ঠানের সঞ্চালনা করেন।
সমালোচক পুরস্কার
thumb|120px|[[আয়ুষ্মান খুরানা আর্টিকেল ফিফটিন-এর জন্য পুরস্কৃত হন।]] thumb|120px|[[তাপসী পান্নু ও ভূমি পেডনেকর ষাণ্ড কি আঁখ-এর জন্য পুরস্কৃত হন।]]
বিশেষ পুরস্কার
thumb|120px|[[রমেশ সিপ্পি — আজীবন সম্মাননা পুরস্কার প্রাপক]]
জেমস ওয়াটসন
থাম্ব|ওথমার গোল্ড মেডেল বিজয়ী জেমস ডি ওয়াটসন, ২০০৫ '''জেমস ডি. ওয়াটসন''' (জন্ম এপ্রিল ৬, ১৯২৮) নোবেল পুরস্কার বিজয়ী একজন মার্কিন আণবিক জীববিজ্ঞানী। ফ্রান্সিস ক্রিক এর সাথে তিনি ডি. এন. এ. এর গঠন সংক্রান্ত তত্ত্ব প্রদান করার জন্য বিখ্যাত হয়ে আছেন।
জন্ম এবং কর্মজীবন
১৯৫৩ সালে তিনি ক্যালটেকে কাজ করতে যুক্তরাষ্ট্রে ফিরে আসেন। ১৯৫৫ সালে তিনি হার্ভার্ড বিশ্ববিদ্যালয়ে কাজ করতে শুরু করেন। ১৯৬১ সালে সেখানকার আণবিক জীববিজ্ঞান ও জীবন-রসায়নবিদ্যা বিভাগের একজন অধ্যাপক হিসাবে নিয়োগ পান এবং ১৯৭৬ সাল পর্যন্ত সেখানে কাজ করেন। তিনি বর্তমানে লং আইল্যান্ডে অবস্থিত কোল্ড স্প্রিং হারবার গবেষণাগার নামক আণবিক জীববিজ্ঞান বিষয়ে গবেষণাকারী একটি প্রতিষ্ঠানের প্রেসিডেন্ট পদে বহাল আছেন। এর আগে ১৯৬৮ থেকে ১৯৯৪ সাল পর্যন্ত তিনি এই প্রতিষ্ঠানটির পরিচালক হিসাবে দায়িত্ব পালন করেন।
গ্রন্থাবলী
তার রচিত গ্রন্থগুলির মধ্যে 'দ্বি-হেলিক্স: ডি. এন. এ. -এর গঠন আবিষ্কারের ভেতরের কাহিনী' বা 'The Double Helix: A Personal Account of the Discovery of the Structure of DNA'(১৯৬৮) সবচেয়ে বিখ্যাত। এটি বিজ্ঞানবিষয়ক সর্বকালের সবচেয়ে জনপ্রিয় গুটিকয় গ্রন্থের একটি। এছাড়া তিনি আরো লিখেছেন:
যোগরাজ সিং
যোগরাজ সিং ভাণ্ডাল (ਯੋਗਰਾਜ ਸਿੰਘ; জন্ম: ২৫ মার্চ, ১৯৫৮) পাঞ্জাবের চণ্ডীগড় এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ও অভিনেতা। ভারত ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৬ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৭৬-৭৭ মৌসুম থেকে ১৯৮৪-৮৫ মৌসুম পর্যন্ত যোগরাজ সিংয়ের প্রথম-শ্রেণীর খেলোয়াড়ী জীবন চলমান ছিল। পাঞ্জাবের লুধিয়ানা জেলার দোরাহার কাছাকাছি কানেচ গ্রামে যোগরাজের জন্ম।
বিস্ময়করভাবে ১৯৮০-৮১ মৌসুমে অস্ট্রেলিয়া ও নিউজিল্যান্ড গমনের জন্যে তাকে মনোনীত করা হয়েছিল। শক্ত মজবুত গড়নের অধিকারী যোগরাজ সিং মিডিয়াম পেস বোলার হিসেবে খেলতেন। একমাত্র ইনিংসে বোলিং করে ৬৩ রান খরচায় কেবলমাত্র জন রাইটের উইকেটটি পেয়েছিলেন তিনি। তবে, অভিষেক টেস্ট খেলাটি মোটেই সুখকর হয়নি তার। ঐ খেলায় ভারত দল ৬২ রানে পরাভূত হয়েছিল।
এ সফরে সাতটি প্রথম-শ্রেণীর খেলায় অংশ নিয়েও তেমন সুবিধে করতে পারেননি। মাত্র ১৩ উইকেট পেয়েছিলেন তিনি। ১৯৭৬-৭৭ মৌসুমে কম্বাইন্ড ইউনিভার্সিটিজের সদস্যরূপে এমসিসি দলের বিপক্ষে খেলেন।
ব্যক্তিগত জীবন
আঘাতের কারণে তার খেলোয়াড়ী জীবনের ইতি ঘটে। এরপর তিনি পাঞ্জাবের চলচ্চিত্র শিল্পে প্রবেশ করেন। তিন থাই ভাই, সিং ইজ ব্লিং ও ভাগ মিল্খা ভাগের ন্যায় বলিউড চলচ্চিত্রে কাজ করেছেন।
ব্যক্তিগত জীবনে বিবাহিত ছিলেন যোগরাজ সিং। শবনম সিংয়ের সাথে পরিণয়সূত্রে আবদ্ধ হন। তবে, পরবর্তীতে বিবাহ-বিচ্ছেদে রূপান্তরিত হয় তাদের দাম্পত্য জীবন। এ দম্পতির জ্যেষ্ঠ সন্তান যুবরাজ সিং ভারতীয় ক্রিকেট দলে অল-রাউন্ডার হিসেবে প্রভূতঃ সুনাম কুড়িয়েছেন। পরবর্তীতে, পাঞ্জাবী চলচ্চিত্র অভিনেত্রী শতবীর কৌরকে (বিবাহ-পূর্ব: নীনা সিঁধু) বিয়ে করেন।
আগস্টে, ২০১৪ সালে ঝগড়াঝাঁটি করার অভিযোগে গ্রেফতার হন। এরপূর্বে নভেম্বর, ২০০৪ সালে রাস্তায় মোটর সাইকেলে দুর্ঘটনা ঘটানোর কারণে চার বছরের পুরনো অভিযোগের নিষ্পত্তি ঘটানো হয় ও ছয় মাসের সাজাভোগ করেন।
সেলমা এরগেচ
সেলমা এরগেচ (১ নভেম্বর ১৯৭৮) একজন তুর্কি-জার্মান অভিনেত্রী, মডেল, দার্শনিক, মনোবিজ্ঞানী এবং ডাক্তার।
প্রাথমিক জীবন ও কর্মজীবন
জার্মানীর হাম নামক জায়গায় তিনি জন্মগ্রহণ করেন। তার মা একজন জার্মান এবং বাবা তুর্কি। সেলমা একটি সাক্ষাৎকারে বলেন, তার পিতার পূর্বপুরুষরা ছিল উসমান বংশের বংশধর। তিনি ঔষুধ নিয়ে ওয়েস্ট উইলহেম বিশ্ববিদ্যালয়ে ৩ বছর ধরে পড়াশুনা করেছেন। এরপর মনোবিজ্ঞান এবং দর্শন নিয়ে ফার্ন ইউনিভার্সিটেট হাগেনে পড়াশুনা করেছেন। ২০০০ সাল থেকে তিনি মডেলিং শুরু করেন। সিস ভি গিছ-এ তিনি উগুর পোলাত চরিত্রে অভিনয় করেন। এছাড়াও শিক্ষক চরিত্রে অভিনয় করেন বেস ভাকিত চলচ্চিত্রে এবং সুলতান সুলেমানে তিনি হেতিসা সুলতান চরিত্রে অভিনয় করেন।
ব্যক্তিগত জীবন
তিনি জার্মান, ইংরেজি, তুর্কি, ফরাসী ভাষায় কথা বলতে পারেন। ইতালী ভাষাতেও তিনি খানিকটা কথা বলতে পারেন।
২৬ সেপ্টেম্বর ২০১৫ সালে এইরজেচ ক্যান ওজ কে বিয়ে করেন। বিয়ে অনুষ্ঠিত হয় তার জার্মানিতে কাটানো শৈশবের শহরে। ২০১৬ সালের ৮ এপ্রিল তাদের একটি কন্যা সন্তান জন্ম হয়। তার নাম রাখা হয় ইয়াসমিন।
ফ্রান্সেস ম্যারিয়ন
ফ্রান্সেস ম্যারিয়ন (Frances Marion; জন্ম: ম্যারিয়ন বেনসন ওয়েন্স, ১৮ নভেম্বর ১৮৮৮ - ১২ মে ১৯৭৩) ছিলেন একজন মার্কিন চিত্রনাট্যকার, সাংবাদিক, লেখিকা ও চলচ্চিত্র পরিচালক। ম্যারিয়নকে জুন ম্যাথিস ও আনিতা লুসের সাথে যৌথভাবে বিংশ শতাব্দীর অন্যতম প্রসিদ্ধ নারী চিত্রনাট্যকার হিসেবে অভিহিত করা হয়। তিনি প্রথম লেখিকা হিসেবে দুটি একাডেমি পুরস্কার অর্জন করেন। ম্যারিয়ন চলচ্চিত্র নির্মাতা লোইস ওয়েবারের সাথে কাজের মাধ্যমে তার চলচ্চিত্র কর্মজীবন শুরু করেন। তিনি অভিনেত্রী ম্যারি পিকফোর্ড অভিনীত অসংখ্য নির্বাক চলচ্চিত্রের চিত্রনাট্য রচনা করেছেন এবং পরবর্তী কালে সবাক চলচ্চিত্রের জন্য চিত্রনাট্য রচনা করেছেন। তিনি দ্য বিগ হাউজ (১৯৩০) চলচ্চিত্রের চিত্রনাট্য রচনা করে শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার এবং দ্য চ্যাম্প (১৯৩১) চলচ্চিত্রের কাহিনি রচনা করে শ্রেষ্ঠ কাহিনি বিভাগে একাডেমি পুরস্কার অর্জন করেন।
প্রারম্ভিক জীবন
ফ্রান্সেস ম্যারিয়ন ১৮৮৮ সালের ১৮ই নভেম্বর ক্যালিফোর্নিয়া অঙ্গরাজ্যের সান ফ্রান্সিস্কো শহরে জন্মগ্রহণ করেন। তার প্রকৃত নাম ম্যারিয়ন বেনসন ওয়েন্স। তার পিতা লেন ডি. ওয়েন্স এবং মাতা মিনি বেনসন। তিনি তার পিতামাতার তিন সন্তানের মধ্যে দ্বিতীয়। তার বড় বোন মড এবং ছোট ভাই লেন। তার যখন ১০ বছর বয়স, তখন তার পিতামাতার বিবাহ বিচ্ছেদ হয় এবং তিনি তার মায়ের সাথেই বসবাস করতেন। ১২ বছর বয়সে তার শিক্ষকের ব্যঙ্গচিত্র আঁকতে গিয়ে ধরা পড়ার পর তিনি বিদ্যালয় থেকে বহিষ্কৃত হন। তিনি পরবর্তী কালে সান মাতেও'র একটি বিদ্যালয়ে বদলি হন এবং ১৬ বছর বয়সে সান ফ্রান্সিস্কোর মার্ক হপকিন্স আর্ট ইনস্টিটিউটে ভর্তি হন। তিনি ১৯০৪ সাল থেকে ১৯০৬ সালে সান ফ্রান্সিস্কোতে ঘটে যাওয়া ভূমিকম্পে বিদ্যালয়টি ধংস হওয়ার আগ পর্যন্ত এই বিদ্যালয়ে পড়াশোনা করেন।
কর্মজীবন
ম্যারিয়ন সান ফ্রান্সিস্কোতে আর্নল্ড গেনথের অধীনে সহকারী আলোকচিত্রী হিসেবে কাজ করতেন এবং আলোকচিত্রের বিভিন্ন ধরন ও রঙ নিয়ে পরীক্ষা-নিরীক্ষা করতেন। পরবর্তী কালে তিনি ওয়েস্টার্ন প্যাসিফিক রেলপথের জন্য বাণিজ্যিক চিত্রশিল্পী হিসেবে এবং পরে সান ফ্রান্সিস্কো এক্‌জামিনার-এর প্রতিবেদক হিসেবে কাজ করতেন। লস অ্যাঞ্জেলেসে আসার পর তিনি মরস্কো থিয়েটারে পোস্টার চিত্রশিল্পী হিসেবে এবং একটি বিজ্ঞাপন সংস্থার বাণিজ্যিক ধারার কাজ করতেন।
থাম্ব|180px|বাম|১৯১৫ সালে ম্যারিয়ন। ১৯১৩ সালে তিনি হলিউডে আগমন করেন। ১৯১৪ সালের গ্রীষ্মে তিনি চলচ্চিত্র পরিচালক লোইস ওয়েবারের চিত্রনাট্য সহকারী, অভিনেত্রী ও তার প্রযোজনা প্রতিষ্ঠান লোইস ওয়েবার প্রডাকশন্সের সার্বিক সহকারী হিসেবে যোগদান করেন। তিনি চলচ্চিত্রের বিভিন্ন কাজ নিয়ে পরীক্ষা-নিরীক্ষা করেন এবং ১৯১৫ সালে তিনি চিত্রনাট্যকার হিসেবে কাজ করার সিদ্ধান্ত নেন। এই সময়ে ওয়েবার ইউনিভার্সাল পিকচার্সে যোগ দিলে তিনি ম্যারিয়নকে তার সাথে যাওয়ার প্রস্তাব দেন। ম্যারিয়ন তার প্রস্তাব গ্রহণ করেননি, এবং তার ঘনিষ্ঠ বন্ধু ম্যারি পিকফোর্ডের প্রস্তাব অনুসারে তিনি ফেমাস প্লেয়ার্স-লাস্কিতে যোগ দেন। তিনি ১৯১৫ সালে ফ্রানচোন দ্য ক্রিকেট, লিটল পাল, ও র‍্যাগস চলচ্চিত্রের চিত্রনাট্য রচনা করেন। একই বছর তিনি পিকফোর্ডের সাথে আ গার্ল অব ইস্টারডে ছবিতে অভিনয় করেন। এই সময়ে তিনি পিকফোর্ডের জন্য মৌলিক চিত্রনাট্য সংবলিত দ্য ফাউন্ডিং রচনা করেন। ম্যারিয়ন এই পাণ্ডুলিপিটি ১২৫ মার্কিন ডলারের বিনিময়ে আডলফ জুকরের কাছে বিক্রি করেন। ছবিটি নিউ ইয়র্কে চিত্রায়িত হয় এবং মুভিং পিকচার ওয়ার্ল্ড ছবিটিকে মুক্তি-পূর্ব ইতিবাচক পর্যালোচনা প্রদান করে। কিন্তু মুদ্রিত হওয়ার আগে ল্যাবরটরিতে অগ্নিকাণ্ডে চলচ্চিত্রটির নেগেটিভ নষ্ট হয়ে যায়।
১৯১৮ থেকে ১৯১৯ সালে ফ্রান্সে যুদ্ধ প্রতিবেদক হিসেবে কাজ করার পর তিনি পুনরায় চিত্রনাট্য রচনায় ফিরে আসেন এবং কয়েকটি চলচ্চিত্র পরিচালনা করেন, তন্মদ্ধ্যে দুটি চলচ্চিত্রে তার তৃতীয় স্বামী ফ্রেড টমসন অভিনয় করেন। ১৯২০-এর দশকে তিনি পিকফোর্ড, ম্যারিয়ন ডেভিস, রোনাল্ড কলম্যান ও রুডলফ ভ্যালেন্টিনোর মত তারকাদের জন্য চিত্রনাট্য রচনা করেন। এই সময়ে তিনি মেট্রো-গোল্ডউইন-মেয়ারের অধীনে চিত্রনাট্য রচনার জন্য প্রতি সপ্তাহে ৩,০০০ মার্কিন ডলার পারিশ্রমিক পেতেন। তিনি সে সময়ে সর্বোচ পারিশ্রমিক গ্রহীতা চিত্রনাট্যকার ছিলেন।
১৯৩০ সালে তিনি তার ঘনিষ্ঠ বন্ধু মারি ড্রেসলার ও ওয়ালেস বিরি অভিনীত মিন অ্যান্ড বিল চলচ্চিত্রের চিত্রনাট্য রচনা করেন। এটি ড্রেসলার অভিনীত প্রথম সবাক চলচ্চিত্র এবং এই ছবিতে অভিনয় করে ড্রেসলার শ্রেষ্ঠ অভিনেত্রী বিভাগে একাডেমি পুরস্কার অর্জন করেন। একই বছর ম্যারিয়ন দ্য বিগ হাউজ (১৯৩০) চলচ্চিত্রের চিত্রনাট্য রচনার জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জন করেন। পরের বছর দ্য চ্যাম্প (১৯৩১) চলচ্চিত্রের কাহিনি রচনা করে শ্রেষ্ঠ কাহিনি বিভাগে একাডেমি পুরস্কার অর্জন করেন। দুটি চলচ্চিত্রেই প্রধান চরিত্রে অভিনয় করেন [[ওয়ালেস বিরি।
ব্যক্তিগত জীবন
থাম্ব|বাম|১৯১৯ সালে নব্য বিবাহিত [[ফ্রেড টমসন ও ম্যারিয়নের সাথে ম্যারি পিকফোর্ড (মধ্যে)।]] ম্যারিয়ন চারবার বিবাহ বন্ধনে আবদ্ধ হন। তিনি ১৯০৭ সালে ওয়েসলি দে লাপ্পেকে বিয়ে করেন এবং ১৯০৯ সালে তাদের বিবাহ বিচ্ছেদ হয়। পরে তিনি ১৯১০ সালে রবার্ট পাইকের সাথে বিবাহ বন্ধনে আবদ্ধ হন। এই দুটি বিবাহই তিনি তার নাম পরিবর্তনের পূর্বে সম্পন্ন করেন। ১৯১৯ সালে তিনি ফ্রেড টমসনকে বিয়ে করেন। ফ্রেড ১৯২১ সালে দ্য লাভ লাইট চলচ্চিত্রে ম্যারি পিকফোর্ডের সাথে অভিনয় করেছিলেন। তিনি পিকফোর্ডের সাথে এতই ঘনিষ্ঠ ছিলেন যে তিনি ফ্রেডকে বিয়ে করলে ও পিকফোর্ড ডগলাস ফেয়ারব্যাঙ্কসকে বিয়ে করলে তারা একত্রে মধুচন্দ্রিমায় যান। ১৯২৮ সালে টমসনের অপ্রত্যাশিত মৃত্যুর পর তিনি ১৯৩০ সালে পরিচালক জর্জ ডব্লিউ. হিলের সাথে বিবাহ বন্ধনে আবদ্ধ হন। ১৯৩৩ সালে তাদের বিবাহ বিচ্ছেদ ঘটে। তার দুই সন্তান - ফ্রেডরিক সি. টমসন ও দত্তক নেওয়া পুত্র রিচার্ড টমসন। ফ্রেডরিক ইয়েল বিশ্ববিদ্যালয় থেকে ইংরেজি বিষয়ে পিএইচডি অর্জন করেন এবং সেখানে পাঠদান করতেন এবং পরে নর্থ ক্যারোলিনা বিশ্ববিদ্যালয়ে যোগদান করেন। তিনি জর্জ ইলিয়টের লেখনীর সম্পাদক ছিলেন এবং ১৯৮০ সালে ও পরবর্তী সময়ে ফেলিক্স হল্ট, দ্য র‍্যাডিক্যাল বইটির সংস্করণের প্রকাশক ছিলেন।
মৃত্যু
ম্যারিয়ন ১৯৭২ সালে তার স্মৃতিকথা অফ উইথ দেয়ার হেডস: আ সিরিও-কমিক টেল অব হলিউড প্রকাশ করেন। তিনি ১৯৭৩ সালের ১২ই মে ৮৬ বছর বয়সে লস অ্যাঞ্জেলেসে মৃত্যুবরণ করেন।
চেচেন-রুশ সংঘর্ষ
চেচেন-রুশ সংঘর্ষ (Чеченский конфликт, Chechenskiy konflikt) হল রাশিয়ার (পূর্বে সোভিয়েত) সরকার এবং বিভিন্ন চেচেন বাহিনীগুলির মধ্যে শতাব্দীব্যাপী চলা দীর্ঘ বিরোধ, যা প্রায়শই সশস্ত্র হত। যদিও আনুষ্ঠানিকভাবে এই অশান্তির শুরু ১৭৮৫ সাল থেকে, কিন্তু যুদ্ধের শুরু আরও অনেক আগেই হয়েছিল।
শুরুতে উত্তর ককেশাসের ওপর রুশ সাম্রাজ্যের তেমন আগ্রহ ছিলনা। তারা তাদের সহযোগী জর্জিয়া এবং শত্রু পারসিক এবং উসমানীয় সাম্রাজ্যের মধ্যে একটি যোগাযোগ রাস্তা হিসাবে একে ব্যবহার করত, কিন্তু এই অঞ্চলে রাশিয়ান ক্রিয়াকলাপের ফলে উত্তেজনা সৃষ্টি হওয়ায়, ১৭৮৫ সালে রাশিয়ান উপস্থিতি বিরুদ্ধে চেচেনে বিদ্রোহ শুরু হয়। এরপর আরও সংঘর্ষ হয় এবং ১৮১৭ সালে ককেশীয় যুদ্ধ শুরু হয়। ১৮৬৪ সালে রাশিয়া চেচেন বিদ্রোহীদের দমন করতে সক্ষম হয়।
রাশিয়ান গৃহযুদ্ধ এর সময়, চেচেন এবং অন্যান্য ককেশীয় দেশগুলি কয়েক বছর স্বাধীনভাবে বসবাস করছিল, অবশেষে ১৯২১ সালে তাদের সোভিয়েতায়ন করা হয়। দ্বিতীয় বিশ্বযুদ্ধের সময়, চেচেনরা সোভিয়েত শাসনের বিরুদ্ধে বিদ্রোহ করার জন্য, জার্মান আক্রমণের সুযোগ নিয়েছিল। এর জবাবে তাদের এন মাস (দলবদ্ধ ভাবে) মধ্য এশিয়াতে নির্বাসিত করা হয়, তারা সেখানে ১৯৫৭ সাল পর্যন্ত থাকতে বাধ্য হয়।
চেচেন এবং রাশিয়া সরকারের মধ্যে সবচেয়ে সাম্প্রতিক সংঘাত ১৯৯০ এর দশকে ঘটে। সোভিয়েত ইউনিয়ন বিচ্ছিন্ন হওয়ায়, চেচেন বিচ্ছিন্নতাবাদীরা ১৯৯১ সালে স্বাধীনতা ঘোষণা করে। ১৯৯৪ সালের শেষের দিকে, প্রথম চেচেন যুদ্ধ শুরু হয় এবং দুই বছর যুদ্ধের পর রাশিয়া ঐ অঞ্চল থেকে বাহিনী থেকে প্রত্যাহার করে নেয়। ১৯৯৯ সালে, যুদ্ধ পুনরায় শুরু হয় এবং পরের বছর রাশিয়ান নিরাপত্তা বাহিনীর চেচনিয়ার উপর নিয়ন্ত্রণ প্রতিষ্ঠা করার পর শেষ হয়।
উৎপত্তি
১৭৭৪ সালে, রাশিয়া, উসমানীয়দের কাছ থেকে, ওসেটিয়ার ওপর এবং এটির সাথে কৌশলগতভাবে গুরুত্বপূর্ণ ডারিয়েল পাসের ওপর নিয়ন্ত্রণ লাভ করে। কয়েক বছর বাদে, ১৭৮৩ সালে, রাশিয়া জর্জিয়ার সঙ্গে জর্জিভস্কের চুক্তি স্বাক্ষর করে, এর ফলে, প্রতিকূল মুসলিম রাষ্ট্র দ্বারা পরিবৃত খ্রিস্টান ছিটমহল জর্জিয়া রাশিয়ান আশ্রিত রাজ্যে পরিণত হয়। চুক্তির অধীনে তার বাধ্যবাধকতা পূরণ করতে, রাশিয়া সম্রাজ্ঞী গ্রেট ক্যাথারিন, পথটি রক্ষা করার জন্য অনেকগুলি সামরিক দুর্গ তৈরীর পাশাপাশি ডারিয়েল পাসে জর্জিয়ান মিলিটারি রোড নির্মাণ শুরু করেন। তবে এই কার্যক্রমগুলি চেচেনকে শত্রুতে পরিণত করেছিল। তারা এই দুর্গগুলিকে পর্বতমালার ঐতিহ্যবাহী অঞ্চলে দখলদারী হিসাবে এবং একটি সম্ভাব্য হুমকি হিসাবে দেখছিল।
শেখ মনসুর বিদ্রোহ ও পরবর্তীকাল ১৭৮৫-১৭৯৪
প্রায় একই সময়, শেখ মনসুর নামে একজন চেচেন ইমাম, ইসলামের একটি পবিত্র সংস্করণের প্রচার শুরু করেন এবং উত্তর ককেশাসের বিভিন্ন পার্বত্য অঞ্চলের অধিবাসীকে উৎসাহিত করতে থাকেন ইসলামের অধীনে ঐক্যবদ্ধ হয়ে আরও বিদেশী দখলদারী থেকে নিজেদের রক্ষা করার জন্য। তার ক্রিয়াকলাপগুলি রাশিয়ানরা এই অঞ্চলে তাদের নিজেদের স্বার্থসিদ্ধির বিপক্ষে হুমকি হিসাবে দেখছিল, এবং ১৭৮৫ সালে, একটি বাহিনী পাঠানো হয়েছিল তাকে ধরার জন্য। ব্যর্থ হয়ে, তার গ্রামের বাড়ি তারা পুড়িয়ে ফেলে। কিন্তু মনসুরের অনুসারীরা তাদের প্রত্যাবর্তনের সময় অতর্কিতে আক্রমণ চালিয়ে তাদের শেষ করে দেয়। এটি ছিল প্রথম চেচেন-রাশিয়ান যুদ্ধের শুরু। যুদ্ধ অনেক বছর চলে, মনসুর বেশিরভাগ গেরিলা কৌশলে যুদ্ধ চালান এবং রাশিয়ানরা চেচেন গ্রামে আরও দমনমূলক অভিযান চালায়। শেষপর্যন্ত ১৭৯১ সালে মনসুর ধরা পড়েন, এবং বন্দী অবস্থায় ১৭৯৪ সালে তার মৃত্যুর সঙ্গে সঙ্গে এই যুদ্ধ শেষ হয়।
১৮০১ সালে, আনুষ্ঠানিকভাবে রাশিয়ায় জর্জিয়ার সংযুক্তি, এই অঞ্চলের প্রতি রাশিয়ার প্রতিশ্রুতিকে আরও গভীর করে। এর পরবর্তী সময়ে, ককেশাসের মধ্যে রাশিয়ান বাহিনীর ওপর চেচেন যোদ্ধাদের ক্রমবর্ধমান সংখ্যক ছোটো ছোটো অতর্কিতে হামলার ফলে রাশিয়ানরা চেচেন অঞ্চলে দুটি বড় সামরিক অভিযান পরিচালনা করে। দুটিতেই পরাজিত হয়ে রাশিয়ান নেতারা আরো কড়া পদক্ষেপ নেবার কথা ভাবতে শুরু করেন। ১৮১২ সালে নেপোলিয়নের রাশিয়া আক্রমণের ফলে এগুলো স্থগিত করা হয়।
ককেশীয় এবং ক্রিমীয় যুদ্ধ, ১৮১৭-৬৪
১৮২৮ সালে যখন মুরিডিজম আন্দোলন শুরু হলে এই আন্দোলনে একটি বাঁক আসে। এটির নেতৃত্ব দেন ইমাম শামিল। ১৮৩৪ সালে তিনি ইসলামের অধীনে উত্তর ককেশাসের জাতিগুলিকে একত্রিত করেছিলেন এবং রাশিয়ার বিরুদ্ধে "পবিত্র যুদ্ধ" ঘোষণা করেন। ১৮৪৫ সালে শামিলের বাহিনী ডারগো যুদ্ধে হাজার হাজার রাশিয়ান সৈন্য এবং জেনারেলকে ঘিরে ধরে এবং হত্যা করে। এর ফলে রাশিয়ান সৈন্য পিছু হটতে বাধ্য হয়।
১৮৫৩-৫৬ এর ক্রিমিয়ান যুদ্ধের সময়, চেচেনরা রাশিয়ার বিরুদ্ধে উসমানীয় সাম্রাজ্যকে সমর্থন করেছিল। তবে, অভ্যন্তরীণ উপজাতীয় দ্বন্দ্বগুলি শামিলকে দুর্বল করে তোলে এবং ১৮৫৯ সালে তিনি বন্দী হন। ১৮৬২ সালে রাশিয়া চেচনিয়া ও অন্যান্য ককেশীয় জাতিগত গোষ্ঠীর স্বায়ত্তশাসনের প্রতিশ্রুতি দেওয়াতে যুদ্ধের আনুষ্ঠানিক পরিসমাপ্তি ঘটে। যাইহোক, চেচনিয়া এবং উত্তরের ডাগেস্টান সহ পার্শ্ববর্তী অঞ্চলকে রাশিয়ার টেরেক ওব্লাস্টএর অন্তর্ভুক্ত করা হয়েছিল।
রাশিয়ান গৃহযুদ্ধ এবং সোভিয়েত সময়ের
রাশিয়ান বিপ্লব এর পর, উত্তর ককেশাসের পাহাড়ী মানুষ উত্তর ককেশাস পর্বতমালার প্রজাতন্ত্র প্রতিষ্ঠা করতে এসেছিল। ১৯২১ সাল পর্যন্ত এটি চলেছিল, তারপর তারা সোভিয়েত শাসন গ্রহণ করতে বাধ্য হয়। যোসেফ স্তালিন ব্যক্তিগতভাবে ১৯২১ সালে ককেশীয় নেতাদের সাথে আলোচনায় বসেছিলেন এবং সোভিয়েত রাষ্ট্রের ভিতরেই ব্যাপক স্বায়ত্তশাসনের প্রতিশ্রুতি দিয়েছিলেন। পাহাড়ি স্বায়ত্বশাসিত সোভিয়েত সমাজতান্ত্রিক প্রজাতন্ত্র সেই বছর তৈরি হয়েছিল, কিন্তু ১৯২৪ সাল পর্যন্ত এটি স্থায়ী হয় এবং তারপর এটি বিলুপ্ত করে ছয়টি প্রজাতন্ত্র নির্মিত হয়। চেচেন-ইঙ্গুশ স্বায়ত্বশাসিত সোভিয়েত সমাজতান্ত্রিক প্রজাতন্ত্র ১৯৩৪ সালে প্রতিষ্ঠিত হয়েছিল। ১৯২০ এর দশকের শেষ দিকে, সংগ্রহীকরণের সময় চেচেন এবং সোভিয়েত সরকারের মধ্যে সংঘর্ষ শুরু হয়েছিল ১৯৩০ এর দশকের মাঝামাঝি সময়ে স্থানীয় নেতাদের গ্রেফতার বা হত্যা করার পর এটি কমে যায়। ১৯৩২ সালের শুরুতে চেচেন বিদ্রোহ শুরু হয় এবং মার্চ মাসে বিদ্রোহীরা পরাজিত হয়।
দ্বিতীয় বিশ্বযুদ্ধ
নাৎসি জার্মানি ১৯৪১ সালের জুন মাসে সোভিয়েত ইউনিয়ন আক্রমণ করেছিল। সোভিয়েত সূত্র মতে, চেচেনরা ভেম্যাটে যোগদান করে, যদিও, এই দাবি বিতর্কিত, কারণ এর সপক্ষে বিশেষ কোন প্রমাণ পাওয়া যায় নি। ১৯৪৩ এর জানুয়ারির মধ্যে, জার্মানদের পশ্চাদপসরণ শুরু হয়, এবং সোভিয়েত সরকার উত্তর ককেশাস থেকে চেচেন এবং ইঙ্গুশদের নির্বাসন নিয়ে আলোচনা শুরু করে। ১৯৪৪ এর ফেব্রুয়ারিতে, লাভার্নিটি বেরিয়ার সরাসরি আদেশবলে, প্রায় অর্ধ মিলিয়ন চেচেন এবং ইঙ্গুশকে তাদের বাড়ি থেকে সরিয়ে দেওয়া হয় এবং জোরপূর্বক মধ্য এশিয়ায় বসতি স্থাপন করতে বাধ্য করা হয়। তাদের জোর করে কাজাখস্তান এবং কিরগিজিয়ার শ্রম শিবিরে রাখা হয়েছিল। ১৯৫৩ সালে স্তালিনের মৃত্যুর পরে, নিকিতা ক্রুশ্চেভ ক্ষমতায় আসেন এবং তার পূর্বসূরীর প্রতি নিন্দা প্রকাশ করেন।
জাতিগত সংঘর্ষ (১৯৫৮–৬৫)
১৯৫৭ সালে, চেচেনদের নিজেদের বাড়িতে ফেরার অনুমতি দেওয়া হয়। চেচেন-ইঙ্গুশ স্বায়ত্বশাসিত সোভিয়েত সমাজতান্ত্রিক প্রজাতন্ত্র পুনর্নির্মাণ করা হয়। ১৯৫৮ সালে একটি রাশিয়ান নাবিক এবং একটি ইঙ্গুশ তরুণের মধ্যে একটি মেয়েকে নিয়ে দ্বন্দ্ব হয়, যাতে রাশিয়ান মারাত্মকভাবে আহত হয়। এই ঘটনাটি দ্রুত জাতিগত দাঙ্গার রূপ নেয়। স্ল্যাভিক জনতা চেচেন এবং ইঙ্গুশদের আক্রমণ করে এবং ৪ দিনএই ধরে এই অঞ্চলে ব্যাপক লুটপাট চালায়। জাতিগত সংঘর্ষ ১৯৬০ এর দশক জুড়ে চলেছিল, এবং ১৯৬৫ সালে ১৬টি সংঘর্ষের খবর নথিবদ্ধ হয়েছিল, যাতে ১৮৫ জন মারাত্মক আহত হয়েছিল এবং ১৯ জনের মারাত্মক আঘাতে মৃত্যু হয়েছিল। ১৯৬০ সালের শেষের দিকে, এই অঞ্চল শান্ত হয় এবং চেচেন-রাশিয়ান সংঘাত প্রায় বন্ধ হয়ে যায়। এরপর ১৯৯০ সালে সোভিয়েত ইউনিয়নের বিভাগের পর চেচেন যুদ্ধ শুরু হয়।